Tetty Kadi

Maria Tetty Kristianti Kadi (lahèr tangghâl 3 April 1952) èngghi panèka sorang palakon, penyanyè sareng politikus ḍâri bhângsa Inḍonèsia. Sabelluna akarèr è ḍunia politik, salèrana èkennal mènangka dhâddhi sorang penyanyè sè ngaollè massa jhâjâna è taon 1960-ân kantos 1970-ân kalabân pan-saponapan laghu sè kalonta.Josua Suryadi Sitinjak. "Perjalanan Karir Musik Tetty Kadi". RRI. 2025-09-28. Aksès 2026-01-09. Laghuna sè palèng kalonta èngghi panèka ajuḍul Salanjhângnga Jhâlân Kennangan, dhâddhi jhâlânna nyamana kalonta è inḍustri musik Inḍonèsia è bâkto ka'rowa.Ruly Riantrisnanto. "Artis Kawakan: Tetty Kadi, Pelantun Lagu Sepanjang Jalan Kenangan yang Pernah Jadi Anggota DPR RI". Liputan 6. 2021-12-08. Aksès 2026-01-09.Akhdan Hanif dan Tri Susanto Setiawan. "Lirik dan Chord Lagu Sepanjang Jalan Kenangan - Tetty Kadi". Kompas. 2020-06-22. Aksès 2026-01-09.  Salèrana jhughân sempet amaèn ḍâlem pan-saponapan juḍul filem layar lèbâr, sè kabânynya'an amaèn kalabân dhâddhi palakon penḍukung. Tello' ḍâri ennem ana'na jhughân noro' salèrana kaangghuy akarèr è inḍustri musik Inḍonèsia kalabân abhângon sèttong grup musik pop, sè ènyamaè Numate. Numata panèka èssèna Duhuta Panchatantra (Tantra), Simhaka Avadana (Mhala) sareng Mahavira Wisnu Wardhana (Inu).

 Karèr 

 Karèrna è ḍâlem anyanyè 
Tetty Kadi amolaè anyanyè è bâkto salèrana ghi' ngoḍâ. Tarètanna sè jhughân aghâbâyân laghu, A. Riyanto bânnya' nyombhâng laghu kaangghuy Tetty Kadi. Laghu lu-ghâlluna sè makalonta Tetty èngghi panèka Polo Sèbu sareng Ènga' Malolo. Sabâgiyân bânnya' laghuna èbhârengngè sareng band Zaenal Combo.

È akhèr taon 1960-ân sampè' pertengnga'an 1970-ân bisa èkoca'aghi mènangka puncak karèrna Teddy Kadi mènangka dhâddhi penyanyè sè anyanyè kadhibi' tor abhâreng kalabân penyanyè sè ampon ngaghunghè nyama rajâ akadhi Lilis Suryani, Ernie Djohan, Titiek Sandhora otabâ Titiek Puspa. Laghu-laghuna sè kalonta èngghi panèka Mempè Seddhi, Mawar sè Aḍuru sareng Laju sabelluna ngembhâng.

Kapènterrânna è ḍâlem anyanyè toron ka tello' ana'na èngghi panèka Inu, Mhala sareng Tantra sè abhângon sèttong grup band sè anyama Numata. Saamponna ambu saabiddhâ, è taon 2007, Tety akolaborasi sareng Nurmata kalabân anyanyè laghu sè ajuḍul 'Sè Ajâgâ Atè".Tazkiya Aulia Mustafa. "Lirik dan Chord Lagu Penjaga Hati - Numata". Kompas. 2022-03-23. Aksès 2026-01-09.

 Sombher